## Aceri uhiuutel sülearvutitel on võimsad andmetöötluslahendused igaks olukorraks

**Toimetaja kokkuvõte**

* Sarja Acer Aspire arvutitel on suur töötlusvõimsus ja võimas graafika, mis tagavad meelelahutuseks ja igapäevaste toimingute tegemiseks suurepärase jõudluse.
* Selle tootesarja sülearvutid on välja töötatud eri kasutusvõimalusi silmas pidades – saadaval on HD- ja täis-HD-ekraanid, kuvatehnoloogia Acer BluelightShield™ ja kaane 180° avamise võimalus.
* Tarbijatele ja ärikasutajatele loodud Acer TrueHarmony™ tagab suurepäraste ja selgete videokonverentskõnede tegemiseks ja meelelahutuseks kvaliteetse ja loomuliku heli.

**NEW YORK (27. aprill 2017) –** Acer tutvustas tänasel ülemaailmsel pressiüritusel New Yorgis uhiuut sülearvutisarja Aspire. Opsüsteemiga Windows 10 praktilised sülearvutid vastavad kõigi tarbijate vajadustele. Valikus on nii peredele ja õpilastele sobivad Aspire 1 ja Aspire 3, praktiline ja populaarne Aspire 5 kui ka tipptasemel Aspire 7.

Tootesarja au ja uhkus on Aspire 7, millel on eriti suure jõudluse ihalejatele mõeldes kuni 7. põlvkonna Intel® Core™ i7 protsessorid ja NVIDIA® GeForce® GTX 1060 graafikakaart. Suurepärase CPU- ja GPU-jõudluse ning valikulise täis-HD-ekraaniga Aspire 5 sobib suurepäraselt innukatele töötegijatele ja veelgi innukamatele mänguritele. Acer Aspire 1 ja 3, millel on kiire 802.11ac traadita side tehnoloogia, suurepärased funktsioonid meeldivaks ajaveetmiseks ning tundlik ja hõlpsalt kasutatav täppispuuteplaat, sobivad kõigi igapäevategevuste jaoks.

**Aspire 1 – kõik vajalik pilvepõhisel ajastul**

Aspire 1 sobib ideaalselt just neile kasutajatele, kes otsivad pereliikmetega jagamiseks, veebisirvimiseks või teise seadmena kasutamiseks sobivat sülearvutit. See sisaldab Office 365 Personali üheaastast tellimust[[1]](#endnote-1) ja 1 TB OneDrive’i salvestusruumi. Seadmega Aspire 1 mugavaks ühenduse loomiseks on saadaval tavalistest traadita side tehnoloogiast kolm korda kiirem 802.11ac [[2]](#endnote-2), üks USB 3.0 liides, kaks USB 2.0 liidest, HDMI-liides ja Ethernet. 14-tollise ekraaniga seadmel on Intel Celeron®-i või Pentium®-i protsessorid, millel on 32 või 64 GB eMMC-salvestusruumi, 4 GB DDR3L-mälu ja Intel® HD Graphics, tänu millele peab seadme aku vastu kuni 9 tundi[[3]](#endnote-3). Kõik see on paigutatud õhukesse korpusse, mille kõrgus jääb alla 18 mm ja mis kaalub kõigest 1,65 kg.

**Aspire 3 – igapäevaseks andmetöötluseks**

Aspire 1 kujundust ja loomevõimalusi eeskujuks võttes lisati mudelisse Aspire 3 täiendavad lahendused, mille abil saab intensiivsema meediatarbimise jaoks suurendada võimsust ja jõudlust.

Mudelil Aspire 3 on kas 14-tolline HD-, 15,6-tolline HD- või 15,6-tolline täis-HD-ekraan. Aspire 3-l on Intel Core’i, Celeroni ja Pentiumi protsessorid, millel on kuni 12 GB mälu. Sülearvutis kasutatakse ka Aceri tehnoloogiat BlueLightShield™, mis vähendab sinise valguse hulka ning aitab vähendada silmade pinget.

**Aspire 5 – tööhobune, mis paistab teiste seas silma**

Aspire 5, mille funktsioone ja kujundust on täiustatud, et vastata ka nõudlikumate kasutajate vajadustele, sobib meediumisisu nautlejatele – see on usaldusväärne tööriist sisuloojatele ja -levitajatele. Aspire 5 on vajalik tööriist kiire elutempoga inimestele, pakkudes võimalusi kõigeks alates fototöötlusest kuni veebisisu avaldamiseni.

Sülearvutit Aspire 5 toidavad 7. põlvkonna Intel Core’i protsessorid, uusimad NVIDIA GeForce’i graafikakaardid ning kuni 20 GB DDR4 2400 MHz mälu. Salvestusruumivõimalused on mitmekesised. Valikus on kuni 2 TB HDD-d ja kuni 256 GB M.2 SSD-d.

Sülearvutil Aspire 5 on silmapaistev jõudlus meediumisisu esitamiseks. IPS-tehnoloogiaga 15,6-tolline HD- või täis-HD-ekraan[[4]](#endnote-4) tagab ühtlased värvid ja mugava vaatamise iga nurga alt. Acer TrueHarmony loob elutruu heli ning kaks digimikrofoni, kus kasutatakse tehnoloogiat Acer Purified.Voice, tagavad Cortana kasutamisel häälkäskluste abil suurepärase helikvaliteedi. Lisaks tagab Skype’i ärirakenduse sert selge ja katkestusteta suhtluse. Välisseadmetega ühendamiseks on sülearvutil USB 3.1 Type-C Gen 1 liides, USB 3.0 liides, mis toetab väljalülitatud olekus laadimist ja lisaks kaks USB 2.0 liidest.

**Aspire 7 – võimas töövahend sisuloojatele**

Tootesarja Aspire lipulaev on Aspire 7, mis on loodud professionaalidele – nii disaineritele kui ka kõigile teistele, kes soovivad oma professionaalsete eesmärkide saavutamiseks suure jõudlusega ja töökindlat tööriista.

Sülearvuti Aspire 7 õhukese korpuse all on võimas 7. põlvkonna Intel Core’i standardpingega protsessor ning kuni NVIDIA GeForce GTX 1060 graafikakaart. Pakkumaks kasutajatele võimalusi kogu selle võimsuse maksimaalseks ärakasutamiseks, sisaldab Aspire 7 kuni 32 GB DDR4 2400 MHz mälu ning mahukat salvesturuumi (2 TB HDD ja kuni 512 GB M.2 SSD). Lisaks on seadmel Aspire 7-l HDR-iga HD-kaamera ning suurepärase meelelahutuse nautimiseks Dolby® Audio™ Premium.

Kiire võrguühenduse tagavad 2x2 MIMO 802.11ac traadita side tehnoloogia ja gigabitine Ethernet. Lisaks on seadmel samasugused liidesed nagu mudelil Aspire 5, sh väljalülitatud olekus laadimine. Kõik see mahub õhukesse korpusesse, mille kvaliteetne alumiiniumkaas lisab välimusele stiilsust. Aspire 7 on saadaval 15-tollise või 17-tollise ekraaniga.

Aceri sülearvutite uus tootesari Aspire toodi avalikkuse ette New Yorgis toimunud pressiüritusel next@acer, kus ettevõte tutvustas valikut uusi seadmeid ja lahendusi mänguritele, sisuloojatele, peredele, õpilastele ja professionaalidele. Lisateavet leiate lehelt [www.acer.com/nextatacer](http://www.acer.com/nextatacer).

**Teave Aceri kohta**

Acer asutati 1976. aastal. See on riistvara-, tarkvara- ja teenuseettevõte, mis on pühendunud inimeste elusid lihtsustavate uuenduslike toodetega seotud uurimistööle, disainile, turundusele, müügile ja tugiteenustele. Aceri tootevalikus on lauaarvutid, kuvarid, projektorid, serverid, tahvelarvutid, nutitelefonid ja kantavad seadmed. Lisaks arendatakse ettevõttes pilvlahendusi, mille abil tuua kokku asjade Internet. Acer tähistas 2016. aastal oma 40. sünnipäeva ning kuulub maailma viie suurima arvutiettevõtte hulka. Ettevõttes töötab üle maailma 7000 inimest ja sellel on esindused enam kui 160 riigis. Lisateabe saamiseks külastage veebisaiti www.acer.com.

**Avalikud kontaktid**

WĘC Public Relations

Jan Trzupek, PR Manager t: +48 730 954 282 m: jtrzupek@wec24.pl

© 2017 Acer Inc. Kõik õigused on reserveeritud. Acer ja Aceri logo on ettevõtte Acer Inc. registreeritud kaubamärgid. Muud kaubamärgid, registreeritud kaubamärgid ja/või teenusemärgid, kas viidatud või muul viisil esitatud, kuuluvad nende vastavatele omanikele. Kõiki pakkumisi võidakse ette teatamata või mingite kohustusteta muuta ja kõik ei pruugi olla kõigi müügikanalite kaudu saadaval. Loetletud hinnad on tootja soovituslikud jaemüügihinnad ja need võivad regiooniti erineda. Lisandub käibemaks.

1. Seadme Aspire 1 (A114-31) tehnilised andmed võivad olenevalt regioonist ja turust erineda. Office’i aktiveerimine on nõutav 6 kuu jooksul alates Windowsi aktiveerimise kuupäevast. [↑](#endnote-ref-1)
2. Vastab IEEE 802.11ac kavandi tehnilistele andmetele. 802.11ac traadita side ühendusega arvuti vajab õigeks töötamiseks 802.11ac marsruuterit. Tegelik kiirus oleneb levialast, ühenduse kiirusest, kohapealsetest tingimustest, võrgu mahust ja muudest teguritest. 802.11ac on kuni kolm korda kiirem kui 802.11n. [↑](#endnote-ref-2)
3. Nimetatud aku tööiga põhineb MobileMark 2014® jõudlusrežiimi testil, kui traadita side ühendus on sisse lülitatud. MobileMark 2014 testi üksikasjad on saadaval veebisaidil www.bapco.com. Aku tööea hinnang on esitatud ainult võrdlemiseks. Aku tegelik kestvus sõltub mudelist, konfiguratsioonist, kasutusest, toitehaldussätetest, töötingimustest ja kasutatavatest funktsioonidest. Aku täisvõimsus aja jooksul ja kasutamise käigus väheneb. [↑](#endnote-ref-3)
4. Kõik selles dokumendis mainitud kaubamärgid ja tootenimed hõlmavad nende vastavate ettevõtete kaubamärke ning neid kasutatakse ainult toodete kirjeldamseks või tuvastamiseks [↑](#endnote-ref-4)